《社后复晴》
元代·方回

无租犹欲望丰年，岂不差于酤籴便。
浪说岁星守南斗，略微社雨润秋田。
异哉古语俱难信，老矣余生益自怜。
已近重阳更晴旱，潘郎佳句亦虚传。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。